ریڈ د ڈاکس

ریڈ د ڈاکس  سافٹ ویئروں کے دستاویز رکھنے کا ایک مشہور پلیٹ فارم اور ویب سائٹ ہے۔ اس کا سورس کوڈ مفت دستیاب ہے اور اس کی خدمات بھی مفت ہیں۔ ریڈ د ڈاکس اسفنکس ڈاکیومنٹیشن جنریٹر کی مدد سے دستاویز تیار کرتی ہے۔ سنہ 2010ء میں ایرک ہولشر، بوبی گریس اور چارلس لیفر نے اس سائٹ کی بنیاد رکھی تھی۔

الیگزا کے مطابق ریڈ د ڈاکس دنیا کی پندرہ سو فائق ویب سائٹوں میں شامل ہے اور آزاد مصدر سافٹ ویئروں کے دستاویز رکھنے کی سب سے بڑی ویب گاہ ہے۔

9 مارچ 2011ء کو پائیتھن سافٹ ویئر فاؤنڈیشن بورڈ نے اس ویب گاہ کو ایک سال کے ہوسٹنگ اخراجات ادا کرنے کے لیے 840 ڈالر کی رقم عطا کی۔ 13 نومبر 2017ء کو لینکس منٹ منصوبہ نے اعلان کیا کہ وہ اپنے دستاویز کو اس ویب گاہ پر منتقل کر رہے ہیں۔

رائٹ د ڈاکس بھی اسی ویب گاہ کا ایک جز تھا اور ریڈ د ڈاکس کے صارفین کے لیے بطور کانفرنس بنایا گیا تھا لیکن جلد ہی وہ سافٹ ویئر کی دستاویز نویسی کی متحرک برادری میں تبدیل ہو گیا۔

 حوالہ جات 

 بیرونی روابط 

 باضابطہ ویب گاہ
 گٹ ہب پر
 رائٹ د ڈاکس کی ویب گاہ
 ٹویٹر کھاتا

زمرہ:اطلاقی سافٹ ویئر
زمرہ:ایم آئی ٹی اجازت نامہ استعمال کرنے والے سوفٹویئر